گوادر : چیئرمین گوادر پورٹ اتھارٹی پسند خان بلیدی پارینے کہ گوادر شار انا باتی تے 1.2 ملین گیلن دے انا کننگ نا ساف ءُ دیر انا فراوانی کن واٹر ڈی سیلینیشن پلانٹ نا جوڑی آ کاریم ترندی ٹی برجا ءِ۔ دا ڈٹ انا دا وخت اسکان 75 درسد کاریم پورو مس۔ دا خیال آتا درشانی ءِ او جوڑ مروک آ واٹر پلانٹ نا دورہ نا وخت آ بریفنگ اٹی ہیت وگپ کرسا کرینے۔ او وخت آ پرواجیکٹ نا ڈپٹی ڈائریکٹر انجینئر عبدالوحد بلوچ چیرمین ءِ جوان بریفنگ تس۔
(خ ن)
